

**8 ΗΜΕΡΕΣ ΠΑΝΟΡΑΜΑ ΕΛΒΕΤΙΑΣ & ΣΤΗΝ ΒΕΝΕΤΙΑ 15-22 ΙΟΥΝΙΟΥ**

**ΚΟΥΡ-ΣΑΙΝ ΜΟΡΙΤΖ-ΛΟΥΚΕΡΝΗ-ΙΝΤΕΡΛΑΓΚΕΝ-ΒΕΡΝΗ-ΖΥΡΙΧΗ-ΛΟΥΓΚΑΝΟ-ΒΕΝΕΤΙΑ-ΡΑΒΕΝΝΑ**


**ΣΕ ΠΟΙΑ ΕΚΔΡΟΜΗ ΑΡΑΓΕ ΜΠΟΡΕΙΣ ΝΑ ΠΕΡΑΣΕΙΣ ΑΠΟ 11 ΛΙΜΝΕΣ:Κόμο-Σιλβαπλάνα-Σαίν Μόριτζ-Βάλεν-Ζυρίχης-Τσούγκ-Λουκέρνης (τεσσάρων καντονιών)-Μπρίεντζ-Θούν-Λουγκάνο-Γκάρντα !!!**

**ΖΗΣΤΕ ΤΟ ΠΑΡΑΜΥΘΙ !**

**ΑΝΑΛΥΤΙΚΟ ΠΡΟΓΡΑΜΜΑ:**

**1η Ημέρα:** Αναχώρηση το πρωί από τα Μεσόγεια για το **λιμάνι της Ηγουμενίτσας.** Μετά την ανάλογη στάση για τον πρωινό καφέ και για μεσημεριανό φαγητό επιβίβαση στο πλοίο με απόπλου στις 16:30, για ένα ταξίδι- κρουαζιέρα στην Αδριατική. Χαρείτε τις ανέσεις που μας προσφέρει το σύγχρονο πλοίο- πλωτό ξενοδοχείο - της κοινοπραξίας ANEK-SUPERFAST. Διανυκτέρευση εν πλώ.

**2η Ημέρα:** Άφιξη στο λιμάνι της **Ανκόνα** περίπου στις 10:30 και επιβίβαση στο πούλμαν. Κατεύθυνση πρός την Β.Ιταλία διασχίζοντας την Εμίλια Ρομάνια και την πεδιάδα του Πάδου και κάνοντας καθ’ οδόν στάσεις. Ανάλογα με τον χρόνο μας και εάν δεν έχουμε καθυστέρηση άφιξης θα κάνουμε στάση στην **Μόντενα.** Η ιταλική πόλη είναι γνωστή για τα αγωνιστικά αυτοκίνητα, την γαστρονομία και τους καλλιτεχνικούς θησαυρούς. Το μεσαιωνικό κέντρο της πόλης είναι από τα πιο όμορφα της Ιταλίας και ο καθεδρικός ναός του 12ου αιώνα είναι ένας από τους καλύτερους ιταλικούς ναούς της Ρωμαιοκαθολικής Εκκλησίας. Ο καθεδρικός ναός, το γοτθικό καμπαναριό του Torre della Ghirlandina και η πλατεία Piazza Grande, η κεντρική πλατεία όπου βρίσκονται αυτά τα μνημεία, αποτελούν μια [περιοχή παγκόσμιας κληρονομιάς της UNESCO](https://traasgpu.com/%CE%BC%CE%BD%CE%B7%CE%BC%CE%B5%CE%AF%CE%B1-%CE%BA%CE%B1%CE%B9-%CF%80%CF%8C%CE%BB%CE%B5%CE%B9%CF%82-%CF%84%CE%B7%CF%82-%CF%80%CE%B1%CE%B3%CE%BA%CF%8C%CF%83%CE%BC%CE%B9%CE%B1%CF%82/) . Η Modena είναι η πατρίδα του τενόρου Luciano Pavarotti και του θρυλικού αυτοκινητοβιομηχανικού Enzo Ferrari. Η περιοχή είναι επίσης γνωστή σε όλο τον κόσμο για το βαλσαμικό ξύδι και την παραγωγή παρμεζάνας. Για όσους θέλουν θα επισκεφθούμε το **μουσείο της Ferrari.** . Κατόπιν θα συνεχίσουμε πρός την περιοχή του **Σαρόνο**, ανάμεσα στο Μιλάνο και το Κόμο**.** Τακτοποίηση στο ξενοδοχείο μας Cyrano 4\*, διανυκτέρευση.



**3η Ημέρα:** Πρωινό και αναχώρηση για την Κούρ (Chur) όπου και θα επιβιβαστούμε στο Αλπικό τρένο express . Μια εκδρομή υπέροχη όπου περνώντας μέσα από δάση, λίμνες και γραφικά ορεινά χωριουδάκια για περίπου 2,5 ώρες φθάνουμε στο παγκοσμίου φήμης χιονοδρομικό κέντρο **St.Moritz** σε υψόμετρο 1800μ. Χρόνος ελεύθερος στην διάθεσή σας για περίπατο. Η λίμνη του **Σέιντ Μόριτζ** είναι και από τα ομορφότερα σημεία του είτε πας τον χειμώνα, που θα είναι παγωμένη, είτε το καλοκαίρι, που θα απολαύσεις την καταπράσινη φύση τριγύρω της. Μπορεί το νόμισμα της πόλης να είναι το **ελβετικό φράγκο**, όμως στα περισσότερα καταστήματα δέχονται και **ευρώ**. Το Σέιντ Μόριτζ έχει να «παινεύεται» για τις 322 ηλιόλουστες ημέρες που έχει, το χρόνο. Είναι **το παλαιότερο θέρετρο χειμερινών διακοπών του κόσμου**και ο τόπος όπου γεννήθηκαν οι σύγχρονοι χειμερινοί αθλητικοί αγώνες. Δύο χειμερινοί ολυμπιακοί πραγματοποιήθηκαν εδώ, το 1928 και το 1948. Το 2003 φιλοξενήθηκε, για τέταρτη φορά το παγκόσμιο πρωτάθλημα σκι. Συνεχίζουμε για την ωραιότερη πόλη της Ελβετίας την **Λουκέρνη.** Χτισμένη στο σημείο συνάντησης του ποταμού Ροίς και της λίμνης των τεσσάρων καντονιών. Θα θαυμάσουμε την πιό ξακουστή γέφυρα Σαπέλ, την παλιά πόλη, το Δημαρχείο, το παρακκλήσι Σέν Πιέρ και το μέγαρο των Μπαλάνς. Τακτοποίηση στο ξενοδοχείο Luzernerhof 4\*. Διανυκτέρευση.

**4η Ημέρα:** Πρωινό και αναχώρηση για το **Ιντερλάγκεν**, θέρετρο του διεθνούς τζέτ σέτ και των μεγιστάνων του πλούτου ανάμεσα στις λίμνες Μπριέντζ και Θούν. Θα δούμε την περίφημη εκκλησία του Πύργου 12ου αιώνα και το ωραιότατο πάρκο του καζίνο με το λουλουδένιο ρολόι. Επόμενη στάση μας το καμάρι της Ελβετίας, η πρωτεύουσα **Βέρνη.** Το κοινοβούλιο, ο πύργος του Κλούβιου, η εκκλησία του Αγίου Πνεύματος από τις ομορφότερες εκκλησίες της Ελβετίας και οι περίτεχνες γέφυρες του ποταμού Άαρ, είναι κάποια αξιοθέατα που θα δούμε. Επίσης μπορούμε να περπατήσουμε την Μεσαιωνική πόλη με τις χαρακτηριστικές στοές και τα πολλά καταστήματα. Στην συνέχεια αναχώρηση για την **Ζυρίχη.** Αξιοθέατα όπως ο κεντρικότερος, κομψότερος και ακριβότερος δρόμος Μπάνχοφστράσε. Πανέμορφες φλαμουριές πλαισιώνουν όλο το μήκος της φινετσάτης λεωφόρου των μεγάλων τραπεζών και των πλούσιων καταστημάτων. Επίσης πρέπει να φωτογραφήσουμε τον υπέροχο καθεδρικό Ναό Φραουμίνστερ. Η Ζυρίχη είναι η μεγαλύτερη πόλη της Ελβετίας και είναι πολιτιστικό και οικονομικό κέντρο. Εκτείνεται από το βόρειο άκρο της ομώνυμης λίμνης έως τις όχθες του ποταμού Λίματ. Είναι αξιοσημείωτο ότι σύμφωνα με τις έρευνες για τους δείκτες ποιότητας ζωής, βρίσκεται στην πρώτη θέση έχοντας τους πλουσιότερους κατοίκους του πλανήτη! Επιστροφή στην Λουκέρνη, διανυκτέρευση.

**5η Ημέρα:** Πρωινό και αναχώρηση για την **Βενετία**, κατόπιν ενδιάμεσων στάσεων σε Λουγκάνο και Κόμο με τις ομώνυμες λίμνες. Αργά το απόγευμα φθάνουμε στο **Μολιάνο Βένετο** και τακτοποιούμαστε στο Hotel Villa Stucky 4\*. Το βραδάκι έξοδος, περνόντας με βαπορέττο (ναυτική συγκοινωνία) στην ερωτεύσιμη και ρομαντική πόλη. Μια υπέροχη εμπειρία ζωής, περπατώντας και βλέποντας την πανέμορφα φωταγωγημένη και μοναδική στον κόσμο πόλη. Επιστροφή στο ξενοδοχείο. Διανυκτέρευση.

**6η Ημέρα:** Πρωινό και αναχώρηση με βαπορέττο (ναυτική συγκοινωνία) στην καρδιά του ιστορικού κέντρου της Γαληνοτάτης για τον ανάλογο περίπατο. Θα ξεκινήσουμε από το νησάκι του Αγίου Μάρκου, ένα από τα 118 νησάκια που αποτελούν την Βενετία και συνδέονται με περίπου 400 γέφυρες.

Η πλατεία του Αγίου Μάρκου έχει χαρακτηρισθεί από τον Δάντη ως το ωραιότερο σαλόνι του κόσμου. Εδώ θα δούμε τα παλαιά και τα νέα κυβερνεία, την Ναπολεόντια πτέρυγα, τον πύργο του ρολογιού φημισμένο για τους Μόρι (τα μπρούτζινα αγάλματα που χτυπούν τις ώρες), το έξοχο Βυζαντινό αρχιτεκτόνημα την Βασιλική του Αγίου Μάρκου και δίπλα το περίφημο παλάτι των Δόγηδων και την γέφυρα των στεναγμών. Στον ελεύθερο χρόνο σας μπορείτε να πιείτε ένα καφέ στην πλατεία, να θαυμάσετε την εκκλησία του Αγίου Γεωργίου, όπως επίσης να περπατήσετε ανάμεσα στα ιδιαίτερα Βενετσιάνικα οικοδομήματα. Τέλος αξίζει να κάνετε ένα δώρο στον εαυτό σας ή στο ταίρι σας κάνοντας μια ρομαντική βαρκάδα με τις μοναδικές στον κόσμο Βενετσιάνικες γόνδολες. Διανυκτέρευση.

### 7η Ημέρα: Μετά το πρωινό μας αναχώρηση για την ****Ραβέννα**** που βρίσκεται στην περιοχή της Εμίλια-Ρομάνια στη βόρεια [Ιτα](https://www.travelstyle.gr/category/europe/italy/)[λ](https://www.travelstyle.gr/category/europe/italy/)[ία](https://www.travelstyle.gr/category/europe/italy/) και είναι η έδρα της ομώνυμης επαρχίας και «αδικημένη» τουριστικά σε σχέση με άλλες πόλεις του ιταλικού βορρά, αν και δεν θα έπρεπε. Βυζαντινά ψηφιδωτά, παραλίες και ο τελευταίος τόπος ανάπαυσης του Δάντη… Από τις ιστορικές βασιλικές μέχρι τις παραλίες της Αδριατικής, αυτή η βόρεια Ιταλική πόλη προσφέρει τα καλύτερα και των δύο κόσμων. Γνωστή και ως το «Μικρό Βυζάντιο της Ιταλίας». Η κύρια αξίωση για φήμη της πόλης έγκειται στην εξαιρετική συλλογή βυζαντινών ψηφιδωτών, που κοσμούν τις αρχαίες εκκλησίες και τα μνημεία της. Αυτά τα περίπλοκα έργα τέχνης, που χρονολογούνται από τον 5ο και τον 6ο αιώνα, απεικονίζουν βιβλικές σκηνές, αγίους και βυζαντινούς αυτοκράτορες με περίπλοκες λεπτομέρειες και δεξιοτεχνία. Η πολιτιστική κληρονομιά της Ραβέννα εκτείνεται πέρα ​​από τα μνημεία και τα έργα τέχνης της για να συμπεριλάβει τη λογοτεχνική της κληρονομιά. Η πόλη χρησίμευσε ως ο τελευταίος τόπος ανάπαυσης του Dante Alighieri (Δάντη), του πατέρα της ιταλικής γλώσσας. Ο τάφος του στη Βασιλική του Σαν Φραντσέσκο του 13ου αιώνα παραμένει ένας τόπος προσκυνήματος για τους λάτρεις της λογοτεχνίας και τους θαυμαστές του θεμελιώδους έργου του, «Η Θεία Κωμωδία». Περιπλανηθείτε στις ιστορικές βασιλικές. Η Ραβέννα έχει έναν εκπληκτικό αριθμό ιστορικών και θρησκευτικών τοποθεσιών. Πολλά εξαιρετικά παλαιοχριστιανικά ψηφιδωτά έχουν επιζήσει από τα ερείπια της ιστορίας και βρίσκονται σε κτίρια σε όλη την πόλη. Αν η θρησκευτική αρχιτεκτονική δεν είναι για όλους το ιδανικό για μια διασκεδαστική μέρα, θαυμάσια αξιοθέατα όπως η Βασιλική του San Vitale θα σας πείσουν για το αντίθετο. Τέλος κατευθυνόμαστε για την Ανκόνα. Το αρχικό της όνομα ήταν «Δωρική Αγκών», από την ελληνική λέξη για τον αγκώνα με τον οποίο μοιάζει το σχήμα της στον χάρτη της Ιταλίας. Στην αρχαιότητα ήταν ξακουστή για τα κρασιά και την πορφύρα της. Σημείωσε μεγάλη ακμή κατά τη ρωμαϊκή εποχή, όταν αποτελούσε ναυτική βάση των Ρωμαίων. Σήμερα, η Ανκόνα είναι η γοητευτική πρωτεύουσα της ομώνυμης επαρχίας στην περιοχή Marche και αριθμεί περί τους 102.000 κατοίκους. Τέλος επιβίβαση στο πλοίο και απόπλους περίπου στις 17:30 για την Πάτρα. 8η Ημέρα: Μετά από ένα ευχάριστο ταξίδι με ένα από τα πλέον σύγχρονα πλοία στην Ευρώπη, άφιξη περίπου στις 18:30 στην Πάτρα με άμεση αναχώρηση για τα Μεσόγεια. Ανάλογες στάσεις στην διαδρομή μας και φτάνει το τέλος μιας μαγευτικής και μοναδικής εκδρομής, που δημιούργησε για εσάς το γραφείο μας.

Τιμή συμμετοχής 930 ευρώ!

Το πρόγραμμα της εκάστοτε εκδρομής μπορεί να τροποποιηθεί για την καλύτερη και κυρίως ασφαλέστερη διεξαγωγή της.

**Η ΣΥΜΜΕΤΟΧΗ ΤΩΝ ΕΚΔΡΟΜΕΩΝ ΣΕ ΟΠΟΙΑΔΗΠΟΤΕ ΕΚΔΡΟΜΗ ΤΟΥ ΓΡΑΦΕΙΟΥ ΜΑΣ ΣΗΜΑΙΝΕΙ ΤΗΝ ΑΠΟΔΟΧΗ ΤΟΥ ΠΡΟΓΡΑΜΜΑΤΟΣ ΚΑΙ ΤΩΝ ΟΡΩΝ ΣΥΜΜΕΤΟΧΗΣ. (Προμηθευτείτε το έντυπο & ενημερωθείτε για τους όρους συμμετοχής).**

\*Οι συμμετέχοντες στην εκδρομή θα πρέπει να φέρουν ταυτότητα νέου τύπου μέχρι 10 ετών ή και ακόμα καλύτερα να φέρουν διαβατήρια σε ισχύ.

\*Οι συμμετοχές θα δηλωθούν από την 4/4 με προκαταβολή του ποσού των 450Ε, και η εξόφληση **αυστηρά μέχρι** και την 16/5.

\*Στο γραφείο μας θα υπάρχει πλάνο των θέσεων του πούλμαν, όπου θα δηλώνεται με την προκαταβολή, και την θέση της αρεσκείας σας.

\*Με την εγγραφή σας θα πρέπει να δηλώνεται και η συμμετοχή σας στην επίσκεψη στο μουσείο Ferrari. \*Με την εξώφληση της συμμετοχής σας στην εκδρομή θα πρέπει να καταβληθούν και οι ατομικοί φόροι διαμονής στα ξεν/χεία συνολικά 28 ευρώ, για να κατατεθούν μαζί με την εξώφληση των ξενοδοχείων.

**Περιλαμβάνονται:**

\* Μεταφορές με το πούλμαν. \* Διαμονή σε επιλεγμένα ξεν/χεία 4 αστέρων με πρωινά όπως αναγράφονται στο πρόγραμμα. \* Ακτοπλοϊκά εισιτήρια με διανυκτέρευση σε τετράκλινη εσωτερική καμπίνα. \*Ακτοπλοικά εισητήρια βαπορέττο για Βενετία, **δύο φορές** (5η & 6η μέρα). \*Εισητήρια αλπικού τρένου express. \* Συνοδός – ξεναγός έμπειρος και εξειδικευμένος στην Ιταλία. \*Ασφαλιστική κάλυψη αστικής ευθύνης για εκδρομείς έως 75 ετών. \*Φ.Π.Α. \*Ατομικός φόρος εισόδου (checkpoint) σε πόλεις της Ιταλίας & Ελβετίας. \* Έξοδα είσόδου στην Ελβετία.

**Δεν περιλαμβάνονται:**

\*Ότι αναφέρεται στο πρόγραμμα σαν προαιρετικό. \*Ότι δεν αναφέρεται στα περιλαμβάνονται. \*Οι είσοδοι σε μουσεία και χώρους με είσοδο. \* Επιβάρυνση διαμονής ξενοδοχείων σε μονόκλινο δωμάτιο 310 ευρώ. \* Ατομικοί φόροι διαμονής στα ξεν/χεία, συνολικά 28 ευρώ. \* Επιλογή καμπίνας έξτρα χρέωση ανά άτομο: τετράκλινης εξωτερικής 30 ευρώ - δίκλινης εσωτερικής 60 ευρώ & δίκλινης εξωτερικής 80 ευρώ.

**ΚΑΛΟ ΜΑΣ ΤΑΞΙΔΙ !!!**